IOD ฟันธง! กองทุนกว่า 20% เปิดตูดหนีอังกฤษ
IOD ฟันธง! กองทุนกว่า 20% เตรียมย้ายฐานธุรกิจบางส่วนออกจากอังกฤษ หลังเชื่อว่า Brexit จะส่งผลเสียต่อธุรกิจ
27 มิ.ย. 2559

สถาบันกรรมการบริษัท Institute of Directors หรือ IOD เปิดเผยว่า สมาชิกของสถาบันราว 20% มีแผนที่จะย้ายฐานธุรกิจบางส่วนออกจากอังกฤษ หลังการลงประชามติครั้งประวัติศาตร์สรุปได้ว่า อังกฤษได้ตัดสินใจออกจากการเป็นสมาชิกสหภาพยุโรป (EU) ซึ่งสมาชิกบางส่วนเชื่อว่าการตัดสินใจดังกล่าวจะส่งผลเสียต่อธุรกิจ
นายไซมอน วอล์คเกอร์ ผู้อำนวยการใหญ่สถาบัน IOD ระบุในแถลงการณ์ว่า ภาคธุรกิจจำเป็นต้องหาวิธีปรับตัวเพื่อรับมือกับผลกระทบที่จะเกิดขึ้นตามมา ขณะที่สมาชิกหลายรายมีความวิตกกังวล โดยสมาชิกกว่าหนึ่งในสามอาจมีการปรับลดการลงทุนในธุรกิจของตนด้วย